РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/324-13

28. август 2013. године

Б е о г р а д

**З А П И С Н И К**

**35. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 28. АВГУСТА 2013. ГОДИНЕ**

 Седница је почела у 11,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Хасановић Кораћ, Катарина Ракић, Маја Гојковић, Неђо Јовановић, Мирна Косановић, Ласло Варга, Дејан Рајчић, Павле Марков и Владимир Цвијан.

Седници нису присуствовали чланови Одбора: Срђан Миковић, Драган Николић, Ненад Константиновић, Иван Јоковић, Слободан Хомен, Светислава Булајић, Милица Радовић, нити њихови заменици.

 Седници су присуствовали: Никола Селаковић, министар правде и државне управе, као представник предлагача закона, Јован Ћосић, начелник одељења, и Златко Петровић, виши саветник у Министарству правде и државне управе, као повереници предлагача закона.

На предлог председника Одбора усвојен је следећи:

**Д н е в н и р е д :**

 1. Разматрање Предлога закона о изменама и допунама Закона о министарствима, који је поднела Влада (број 02-3227/13, од 25. августа 2013. године), у појединостима;

 2. Разно.

 Пре преласка на рад по утврђеном дневном реду усвојен је, без примедаба, записник 34. седнице Одбора.

 **Прва тачка дневног реда: Разматрање Предлога закона о изменама и допунама Закона о министарствима у појединостима;**

 Одбор је размотрио амандмане поднете на Предлог закона и, већином гласова, одлучио да предложи Народној скупштини да их одбије.

 На основу члана 156. став 3. Пословника Народне скупштине (Пречишћени текст), Одбор за правосуђе, државну управу и локалну самоуправу поднeo je

И З В Е Ш Т А Ј

I. Одбор је, у складу са чланом 164. став 1. Пословника Народне скупштине (Пречишћени текст), размотрио амандмане поднете на је Предлог закона о изменама и допунама Закона о министарствима.

Одбор је одлучио да предложи Народној скупштини да **одбије** следеће амандмане:

* на члан 1, који је поднео народни посланик Иван Јовановић;
* на члан 1, који је поднела народни посланик Јелена Травар Миљевић;
* на члан 1, који је поднела народни посланик Весна Ковач;
* на члан 1, који је поднео народни посланик Владимир Илић;
* на члан 1, који је поднео народни посланик Риза Халими;
* на члан 1, са исправком, који су заједно поднели народни посланици Иван Карић, Борислав Стефановић, Љиљана Лучић, Радослав Миловановић, Дејан Николић и Гордана Чомић;
* којим се после члана 1, додаје нови члан 1а, који је поднео народни посланик Александар Сенић;
* на члан 2, који је поднео народни посланик Иван Јовановић;
* на члан 2, који је поднела народни посланик Весна Ковач;
* на члан 2, који је поднео народни посланик Владимир Илић;
* на члан 2, који су заједно поднели народни посланици Јудита Поповић и Радмила Геров;
* на члан 2, који су заједно поднели народни посланици Бојан Ђурић и Кенан Хајдаревић;
* на члан 3, који су заједно поднели народни посланици Бојан Ђурић и Кенан Хајдаревић;
* на члан 4, који су, у истоветном тексту, поднели народни посланик Весна Ковач, народни посланик Владимир Илић и народни посланик Иван Јовановић;
* на члан 4, који су заједно поднели народни посланици Бојан Ђурић и Кенан Хајдаревић;
* на члан 5, који су заједно поднели народни посланици Јудита Поповић и Радмила Геров;
* којим се после члана 5. додаје нови члан 5а, који је поднео народни посланик Александар Сенић;
* којим се после члана 5. додаје нови члан 6, који су заједно поднели народни посланици Бојан Ђурић и Кенан Хајдаревић;
* амандман са исправком којим се после члана 5. додају називи и чланови 5а до 5ђ, који су поднели народни посланици Иван Карић, Борислав Стефановић, Љиљана Лучић, Радослав Миловановић, Дејан Николић и Гордана Чомић;
* на члан 6, који је поднео народни посланик Иван Јовановић;
* на члан 6, који је поднео народни посланик Александар Сенић;
* на члан 7, који су, у истоветном тексту, поднели народни посланик Весна Ковач, народни посланик Владимир Илић и народни посланик Иван Јовановић;
* на члан 8, који су, у истоветном тексту, поднели народни посланик Весна Ковач, народни посланик Владимир Илић и народни посланик Иван Јовановић;
* на члан 9, који су, у истоветном тексту, поднели народни посланик Весна Ковач, народни посланик Владимир Илић и народни посланик Иван Јовановић;
* на члан 10, који је поднео народни посланик Иван Јовановић;
* на члан 10, који су, у истоветном тексту, поднели народни посланик Весна Ковач и народни посланик Владимир Илић;
* на члан 11, који је поднео народни посланик Иван Јовановић;
* на члан 11, који је поднео народни посланик Александар Сенић;
* на члан 11, који је поднео народни посланик Иван Карић;
* на члан 11, који је поднео народни посланик Срђан Миливојевић.

II. Одбор је, у складу са чланом 157. став 6. Пословника Народне скупштине (Пречишћени текст), са осам гласова „за“, утврдио следеће амандмане на чл. 2, 4, 5. и 10. Предлога закона:

 АМАНДМАН I

У члану 2. Предлога закона, којим се мења члан 4. Закона, у ставу 1. члана 4. после речи: „приватизацију и санацију банака” додају се речи: „и других финансијских организација”, а после речи: „уређивање права јавне својине;” додају се речи: „својинско-правне и друге стварно-правне односе, изузев припреме прописа;”.

О б р а з л о ж е њ е

 Предложеним амандманом врши се прецизирање надлежности будућег министарства финансија у вези са пословима државне управе који се односе на приватизацију и санацију банака и других финансијских организација, као и у области својинско-правних и других стварно-правних односа, с обзиром на то да је Предлогом закона требало предвидети да само нормативне послове у наведеној области преузима Министарство правде и државне управе.

 AМАНДМАН II

У члану 4. Предлога закона, у новом члану 7а, ст. 3. и 4. бришу се.

Досадашњи став 5. постаје став 3.

О б р а з л о ж е њ е

 Амандманом се у предложеном члану 7а бришу ст. 3. и 4. којима се у делокруг будућег министарства привреде преносе послови из делокруга постојећег Министарства регионалног развоја и локалне самоуправе, чији се делокруг Предлогом закона иначе не мења. Амандманом се, тако, отклања неусклађеност предложеног делокруга будућег министарства привреде са делокругом постојећег Министарства регионалног развоја и локалне самоуправе, утврђеног чланом 7. ст. 2. и 3. Закона о министарствима.

 АМАНДМАН III

У члану 5. Предлога закона, којим се мења члан 10. Закона, у ставу 1. члана 10. речи: „својинско-правне и друге стварно-правне односе” замењују се речима: „припрему прописа у области својинско-правних и других стварно-правних односа”.

О б р а з л о ж е њ е

 Предложеним амандманом врши се прецизирање надлежности Министарства правде и државне управе, ради разграничења надлежности тог министарства са надлежношћу будућег министарства финансија у области својинскоправних и других стварноправних односа.

 АМАНДМАН IV

 У члану 10. Предлога закона став 1. мења се и гласи:

„Министарство финансија преузима од Министарства финансија и
привреде послове вршења надзора над радом Републичке дирекције за имовину Републике Србије, као и запослене и постављена лица, права, обавезе, предмете, опрему, средства за рад и архиву за вршење надлежности у области финансија и надзора над радом Републичке дирекције за имовину Републике Србије.”.

О б р а з л о ж е њ е

 Предложеним амандманом прецизирају се надлежности које од Министарства финансија и привреде, чији се престанак рада предвиђа Предлогом закона, преузима будуће министарство финансија, у вези са пословима вршења надзора над радом Републичке дирекције за имовину Републике Србије.

Представник предлагача закона је, на седници Одбора, прихватио амандмане Одбора.

 За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Р а з н о.**

У оквиру ове тачке дневног реда није било питања, ни предлога.

Седница је завршена у 11,25 часова.

 СЕКРЕТАР ПРЕДСЕДНИК

Љиљана Милетић Живковић Петар Петровић